ΓΡΑΠΤΗ ΕΡΩΤΗΣΗ E-0105/01

υποβολή: Camilo Nogueira Romn (Verts/ALE) προς το Συμβούλιο

(1 Φεβρουαρίου 2001)

Θέμα: Δηλώσεις της Κυβέρνησης της Σουηδίας σχετικά με τις προτεραιότητες της Προεδρίας της - το πρόβλημα της ανεργίας

Η Κυβέρνηση της Σουηδίας δήλωσε πρόσφατα ότι προτεραιότητες της προεδρίας της είναι η διεύρυνση με την προσχώρηση νέων κρατών, η προστασία του περιβάλλοντος και η δημιουργία θέσεων απασχόλησης. Λαμβάνονταςπόψη τις προθέσεις αυτές και σ' ό,τι αφορά την τρίτη από τις προτεραιότητες, η Σουηδική προεδρία δεν αγνοεί ασφαλώς ότι στην Ευρωπαϊκή Ένωση η απασχόληση είναι σε στενή σχέση με τον πλούτο, συγκεκριμένα δε ότι οι πλέον εύπορες περιοχές έχουν χαμηλότερο ποσοστό ανεργίας ενώ οι πλέον άπορες έχουν τον μεγαλύτερο αριθμό ανέργων.

Ούτως εχόντων των πραγμάτων, η πολιτική περιφερειακής ανάπτυξης, πουλοποιείται κατά βάσιν μέσω των διαρθρωτικών ταμείων, ιδίως δε μέσω του ΕΤΠΑ, θα έπρεπε να συμπληρωθεί με μία ευρωπαϊκή πολιτική για την δημιουργία θέσεων απασχόλησης η οποία, για τον προαναφερθέντα αντικειμενικό λόγο, θα έπρεπε να εφαρμοσθεί κατά κύριο λόγο στις χώρες και περιοχές που είναι επιλέξιμες για τα διαρθρωτικά ταμεία. Αυτή η ευρωπαϊκή πολιτική για την απασχόληση έχει ανάγκη από ειδικούς δημοσιονομικούς πόρους.

Ποιά μέτρα προτίθεται να λάβει η Σουηδική προεδρία για να ασκήσει πολιτική για την καταπολέμηση της ανεργίας την οποία θεωρεί προτεραιότητα;

Προτίθεται η Σουηδική προεδρία να προωθήσει μία ευρωπαϊκή πολιτική για την απασχόληση, συμπληρωματική της πολιτικής για την περιφερειακή ανάπτυξη, η οποία θα εχρηματοδοτείτο επίσης από τον προϋπολογισμό της Ευρωπαϊκής Ένωσης;

Απάντηση

(16 Ιουλίου 2001)

Όπως αναφέρει ο αξιότιμος κ. Βουλευτής, ένας από τους σημαντικότερους στόχους της σουηδικής προεδρίας είναι να προωθήσει περαιτέρω τη συνεργασία σε ζητήματα απασχόλησης. Η ευρωπαϊκή στρατηγική στον τομέα αυτόν στηρίζεται στη Συνθήκη του Άμστερνταμ, αναπτύχθηκε δε μετά τη σύνοδο του Ευρωπαϊκού Συμβουλίου του Λουξεμβούργου το 1997. Η στρατηγική αυτή, η και διαδικασία του Λουξεμβούργου αποκαλούμενη, κατά την οποία εφαρμόζονται κατευθυντήριες γραμμές σε συνδυασμό με μηχανισμούς απολογισμού και εποπτείας, με εθνικά σχέδια δράσης και με συστάσεις προς τα κράτη μέλη, αποδείχθηκε αποτελεσματική και βοήθησε να προοδεύσει η συνεργασία στον τομέα της απασχόλησης.

Η συνεργασία αυτή συνεχίσθηκε κατά την άνοιξη του 2001 βάσει ευρείας πρωτοβουλίας πουιοθέτησαν τον Μάρτιο του 2001 οι αρχηγοί κρατών και κυβερνήσεων κατά τη σύνοδο κορυφής της Λισσαβώνας. Η πορεία των εργασιών για την επίτευξη των στρατηγικών στόχων που τάχθηκαν στη Λισσαβώνα όσον αφορά την απασχόληση, τις οικονομικές μεταρρυθμίσεις και την κοινωνική συνοχή εξετάσθηκε κατά τη σύνοδο του Ευρωπαϊκού Συμβουλίου στη Στοκχόλμη στις 23 και 24 Μαρτίου 2001, πρώτη εαρινή ετήσια σύνοδο κορυφής αφιερωμένη σε οικονομικά και κοινωνικά θέματα.

Κατά τις συζητήσεις του Ευρωπαϊκού Συμβουλίου της Στοκχόλμης, ιδιαίτερη έμφαση δόθηκε στα μέσα που πρέπει να χρησιμοποιηθούν για τον εκσυγχρονισμό του ευρωπαϊκού μοντέλου και την επίτευξη του στρατηγικού στόχου που έθεσε για την ερχόμενη δεκαετία το Ευρωπαϊκό Συμβούλιο της Λισσαβώνας, ήτοι να καταστεί η ανταγωνιστικότερη και δυναμικότερη οικονομία της γνώσης ανά τηνφήλιο, ικανή για βιώσιμη οικονομική ανάπτυξη με περισσότερες και καλύτερες θέσεις εργασίας και με μεγαλύτερη κοινωνική συνοχή. Το Ευρωπαϊκό Συμβούλιο της Στοκχόλμης ενέκρινε ανεπιφύλακτα την αρχή σύμφωνα με την οποία οικονομική μεταρρύθμιση, απασχόληση και κοινωνική πολιτική αλληλοενισχύονται.

Το Ευρωπαϊκό Συμβούλιο της Στοκχόλμης εξέτασε ιδίως τα μέσα για την ποιοτική και ποσοτική βελτίωση της απασχόλησης, την επιτάχυνση της μεταρρύθμισης της οικονομίας, τον εκσυγχρονισμό του ευρωπαϊκού κοινωνικού μοντέλου και την εκμετάλλευση των νέων τεχνολογιών.

Όσον αφορά το δεύτερο ερώτημα, το Συμβούλιο εφιστά την προσοχή του αξιότιμου κ. Βουλευτού στο γεγονός ότι η Ευρωπαϊκή Ένωση, στο πλαίσιο του νέου προγραμματισμού των διαρθρωτικών ταμείων για την περίοδο 2000 - 2006, θα χορηγήσει σημαντική οικονομική βοήθεια στα κράτη μέλη για την εκπόνηση και εφαρμογή της πολιτικής τους στον τομέα της απασχόλησης.

Στο πλαίσιο της ευρωπαϊκής στρατηγικής για την απασχόληση, η Ευρωπαϊκή Ένωση θα διαθέσει κατά την ερχόμενη επταετία 60 περίπου δισεκατομμύρια ευρώ στο Ευρωπαϊκό Κοινωνικό Ταμείο προκειμένου:

- να προαγάγει την οικονομική και κοινωνική συνοχή στους κόλπους της Ευρωπαϊκής Ένωσης,

- να προωθήσει τη δημιουργία θέσεων εργασίας και την ανταγωνιστικότητα στην Ευρωπαϊκή Ένωση, επενδύοντας στην ανάπτυξη των δεξιοτήτων,

- ναποστηρίξει τις ειδικές ανάγκες της αγοράς εργασίας στις περιφέρειες της Κοινότητας των οποίων η ανάπτυξη παρουσιάζει καθυστέρηση,

- ναποστηρίξει τις δεσμεύσεις που ανελήφθησαν κατά το Ευρωπαϊκό Συμβούλιο της Λισσαβώνας για την προώθηση μιας δυναμικής οικονομίας της γνώσης,

- να πραγματοποιήσει την αναγκαία επένδυση στους ανθρώπινους πόρους και τιςποδομές κατάρτισης, ώστε να συμπληρωθεί η εκπόνηση και εισαγωγή των νέων τεχνολογιών,

- να δώσει σε όλους τη δυνατότητα να επωφεληθούν από τους καρπούς της οικονομικής αύξησης,

- να καλύψει το χάσμα μεταξύ ανδρών και γυναικών όσον αφορά την απασχόληση.

Η δράση επομένως της Κοινότητας, και συγκεκριμέναπό την σουηδική προεδρία, ανταποκρίνεται πλήρως στα μελήματα του αξιότιμου κ. βουλευτού.